கர்மேல்

கிறிஸ்தவர்களுக்கு நடுவில் ரொம்பவும் பரிச்சயமான பெயர் கர்மேல். பரிச்சயமானது மட்டுமல்ல பாப்புலரானதும் கூட.

கிறிஸ்தவர்கள் மெஜாரிட்டியாக வசிக்கும் ஊர்களில் நிச்சயமாக ஒரு தெருவிற்காவது கர்மேல் என்று பெயர் வைத்திருப் பார்கள்.

கர்மேல் மேன்ஷன், கர்மேல் வில்லா என்று கிறிஸ்த வர்களின் வீடுகளின் பெயர்களில் கர்மேல் இருப்பதை பெருவாரி யாக காணலாம்.

நாட்டில் புதிதாக நாலு பெந்தெகொஸ்தே சபை தோன்றி னால் அதில் இரண்டின் பெயரிலாவது கர்மேல் ஒட்டிக் கொண்டி ருக்கும்.

தெருக்கள், வீடுகள், சபைகள் மட்டுமல்லாது மனிதர் களுக்கும் கர்மேல் என்று பெயரிடப்படுவதும் உண்டு. எங்கள் பத்திரிக்கை மெயிலிங் லிஸ்டிலேயே கர்மேல் பாஸ்கரன், கர்மேல் ராஜன் என்ற ரீதியில் ஒரு நாலைந்து பேர்களுக்கு பெயரிலேயே கர்மேல் இருக்கிறது.

சில வருடங்களுக்கு முன் நாகர்கோவில் ஜில்லாவில் என்னை ஜெபத்திற்காக தன் வீட்டிற்கு அழைத்துச் சென்றவர் உள்ளே திரும்பி, "கர்மேல் இங்கே வா, அங்கிளுக்கு வெல்கம் சொல்லு!" என்றழைக்க, உள்ளிருந்து வேகமாய் வந்த கர்மேலைப் பார்த்து திகைத்துப் போனேன். காரணம் –

வந்தது ஒரு பொமரேனியன் நாய்!

தெரு,வீடு,சபை,பிள்ளைகள், நாய் என்று பலவற்றிற்கும் கர்மேல் என்று பெயரிடப்பட்டாலும், நிஜ கர்மேல் ஒரு மலை. கர்மேல் மலையின் மேல் இத்தனையாய் அபிமானம் கொள்ளும் படிக்கு அப்படி என்னதான் விசேஷம் அதிலிருக்கிறது என்று பார்த்துவிடலாம் வருகிறீர்களா?

மலையென்ற பதத்தை வைத்துப் பார்த்தால் கர்மேல் ரொம்பவும் சின்னது.

மலையின் உயரம் வெறும் 459 மீ.

அதாவது 15000 அடி.

தமிழ்நாட்டில் கொடைக்கானல் மலையுடன் ஒப்பிட்டால் உயரத்தில் ஏழில் ஒருபங்குதான் கர்மேல் மலை,

கர்மேல் மலையின் இருப்பிடத்தை சரியாகக் குறிப்பிட வேண்டுமானால், அது பாலஸ்தீனாவின் கடற்கரைச் சமவெளி யான ஆக்கோ (Acco) சமவெளிக்கு தெற்கிலும், சாரோன் சமவெளிக்கு வடக்கிலுமான இடைவெளிப் பகுதியில் அமைந் துள்ளது எனலாம்.

ஆக்கோ சமவெளியையும், சாரோன் சமவெளியையும் ஒரு குறுகிய கடற்கரைச் சாலை இணைத்திருந்தது. இந்தச் சாலையில் வழியே பயணம் செய்பவர்கள் கர்மேல் மலையின் வழியாகத் தான் கடந்து செல்ல வேண்டும்.

கர்மேல் மலையின் மேற்குப்பகுதியில் அமைந்துள்ள குகைகளில் கற்காலத்தைச் சேர்ந்தவர்களாக கருதப்பட்ட பழங் குடியினர் (Neolithic Settlers) குடியிருந்து வந்தனர். அதனால் கர்மேல் மலையின் சில பகுதிகளில் பயிர்த்தொழிலும் நடைபெற்று வந்தது.

இதன் வரலாறு என்று கொஞ்சம் காணப்புகுவோமானால் மோசேக்கு முந்தின காலத்திலேயே இது மூன்றாம் தூத் மோசேயின் ஆளுகையின் கீழிருந்து என்று அமர்னா குறிப்புகள் கூறுகின்றன. அக்காலத்தில் கர்மேலின் மிக அழகிய சுற்றுப் புறங்களெல்லாம் கானானிய தெய்வமான பாகாலுடையது என்று ஒப்புக்கொடுக்கப்பட்டிருந்தன.

கர்மேல் என்ற பெயருக்கு கனித்தோட்டம் என்று பெயர். பெயருக்கேற்றாற் போலவே கர்மேலின் சுற்றுப்புறங்களிலெல்லாம் நிறைய பழத்தோட்டங்கள் காணப்பட்டன.

இப்பகுதி முழுவதும் விவசாயக் கடவுளான பாகாலு டையது என்று ஒப்புக்கொடுக்கப்பட்டிருந்ததால் இப் பகுதியில் விளையும் பலன்கள் முழுவதும் பாகால் கோயில்களுக்கும், பாகால் பூசாரிகளுக்குமே உரிமையாக கொடுக்கப்பட்டது.

கர்மேல் பகுதி பாகாலின் விவசாய பூமி என்றும் கருதப் பட்டது. ஒவ்வொரு வருடத்தின் மூன்றாம் மாதமும் பாகால் சிறப்பு வழிபாடு கர்மேலில் நடைபெறும்.

வழிபாட்டு நாட்களில் ஏராளமான நரபலிகளும் செலுத்தப் படும். இந்த பண்டிகை நாட்களுக்குப் பின் வரும் பௌர்ணமி நாளில் இரவு பாகால் தன்னுடைய தங்க ஏரைப்பூட்டி, தன் காளை களைக் கொண்டு கர்மேலில் உழுதுவிட்டுச் செல்வதாக கானானி யர்கள் நம்பினர்.

யோசுவாவின் காலத்தில் கர்மேல் பகுதிகளுக்கு இராஜா வாயிருந்தவர் ஜோக்நீம் (Jokneam) யோசுவாவின் போர்திறம் வெகு பிரசித்தமாய் பேசப்பட்டு, யோசுவாவின் தலைமையில் இஸ்ரவேலர் பயணம் செய்த வழிகளில் இருந்த ராஜாக்க ளெல்லாம் வெகுவாக பயந்தார்கள் அல்லவா? அவர்களில் ரொம்பவும் பயந்து போனவர் இந்த ஜோக்நீம்தான். ஒரு ஜோக்கிற்காக யோசுவாவின் பெயரைச் சொன்னால் கூட இந்த 'ஜோக்' உளற ஆரம்பித்துவிடுவார் என்பது தான் அந்தக் காலத்தில் பெரிய ஜோக்! (இந்தக் காலத்தில் கடி ஜோக்) இப்படிப்பட்ட இராஜா, யோசுவாவின் சேனை கர்மேல்

நோக்கி வருகிறது என்று கேள்விப்பட்ட மாத்திரத்திலேயே,

யோசுவாவிடம் சரணடைந்து விட்டு அவரிடமே ஒரு கிளர்க்

உத்தியோகம் வாங்கியாவது பிழைத்துக் கொள்ளலாம் என்று முடிவிற்கு வந்துவிட்டார்.

அதன்படியே யோசுவா கர்மேலை நெருங்கும் சமயத்தில் யாதொரு எதிர்ப்பும் காட்டாமல் சரணடைந்தும் விட்டார்.

யோசுவா, தேசத்தை பன்னிரெண்டு கோத்திரங்களுக்கும் பங்கு வைத்துக் கொடுக்கையில் கர்மேலை ஆசேர் கோத்திரத்துக்கு கொடுத்தார் (யோசு 19 : 24, 26)

கர்மேல் மலைப்பகுதியை 1938-ல் ஆராய்ந்தவர் J.w. கிராபூட் என்பவர். அவருடன் இணைந்து கர்மேலை ஆராய்ந்தவர் டாக்டர் K. கென்யான் என்பவர்.

இவர்கள் மலையின் கிழக்குப் பகுதியை ஆராய்ந்தபோது ஒன்பதடி உயரமுள்ள ஒரு கல் தூணைக் கண்டனர். இதன் தலையில் மரத்தினால் செய்யப்பட்ட வேலைப்பாடுகளுடன் கிரீடம் மாதிரி இணைக்கப்பட்டிருந்தது.

கல்லில் யாரோ வில்லையும், ஈட்டியையும் செதுக்க முயன்று தோற்றிருந்தார்கள்.

இக்கல்லின் கீழ்ப்புறம் வட்டவடிவமாக இருந்தது. கல்லை கண்டுபிடித்த போது அது நிற்கிற நிலையிலே அல்ல. படுக்கை வசமாக மண்ணில் புதையுண்ட நிலையிலே தான் கண்டெடுத்தார் கள்.

கல்லில் யாதொரு செய்தியோ, சின்னங்களோ, காணப் படாதிருந்தபோதிலும், இந்த தூணை சவுல் நாட்டிய தூண் என் றார்கள்.

தூணை ரேடியோ கார்பன் டேட்டிங் முறையில் ஆராய்ந்த போது இது கி.மு. 1060 என்ற காலகட்டத்தைச் சேர்ந்தது என்று கண்டறியப்பட்டது.

இந்தக் காலகட்டத்தைச் சேர்ந்தவர் தான் சவுல்.

இவர் காலத்தில் தான் கல்தூண் ஒன்று கர்மேலில் நாட்டப்பட்டது என்று வேதம் குறிக்கிறது.

சவுல் அமலேக்கியரை ஜெயித்தபோது தன் வெற்றியை கொண்டாட ஜெயஸ்தம்பம் ஒன்றை கர்மேலில் நாட்டினார்.

(1 சாமு 15: 12)

யுத்தத்தில் வெற்றி பெற்ற ராஜாக்கள் பெரிய கல்தூண் களை நிறுத்தி அதில் தங்கள் போர் அனுபவங்களை சற்று மிகைப் படுத்தியே - பதிக்கச் செய்து வரலாறாக்குவது வழக்கம் தான்.

ஆனால் இந்தப் பழக்கத்திற்கு முன்னோடி சவுல் என்றால் மிகையாகாது. போரில் வெற்றியடைந்தால் கல்தூண் நடவேண்டும் என்கிற வரைக்கும் வந்தவர் அதில் சரித்திரத்திற்கு சம்பவங்களை பதிப்பித்து வைக்காதது ஏமாற்றமே!

சவுல் கல்தூண் நட்டது சரித்திர செய்தி சொல்வதற்காக அல்ல. தன் பெயர் பிரஸ்தாபத்திற்காக.

எது எப்படியோ இந்தக் கல்தூண் இன்று பிரிட்டிஷ் மியூஸியத்தில் சவுலின் தூண் என்ற பெயரில் நின்று கொண்டி ருக்கிறது.

கர்மேல் மலையை ஆராய்ந்த மற்றொரு ஆராய்ச்சியாளர் J. கிரே (J. Gray) என்பவர். இவர் ஆராய்ந்த போது நிறைய சிறிதும் பெரிதுமான ஈட்டிகள் நிற்க வைக்கப்பட்டிருந்தும் கண்டுபிடிக் கப்பட்டது.

கர்மேலில் பாகாலுக்கு பலிபீடங்கள் தான் நிறைய இருந்தனவேயன்றி கோயில்கள் இல்லை. இந்த பலிபீடங்கள் சுமார் 3.5அடி உயரமும், ஏறத்தாழ பத்தடி அகலமும் உள்ளவையாக இருந்தன. பலிபீடங்களில் இடதுபுறம் மூன்றுக்கு மூன்று என்ற அளவில் சிறிய தொட்டி போன்ற அளவில் குழிகளும் வலப்புறம் அதேபோல தொட்டிகளும் இருந்தன. நடுவில் பாகாலின் சிறிய அளவு உருவச் சிலைகளும், நிறுத்தி வைக்கப்பட்ட மூன்று கூரான ஈட்டியும் இருந்தன. அந்த தொட்டிகளில் வலப்புறம் உள்ளவற்றில் நெருப்பு எரிந்து கொண்டிருக்குமாம். இடப்புறம் உள்ள தொட்டி யில் தண்ணீர்.

பலியிட வேண்டியவற்றை நடுவில் பலியிட்டு, அதன் மாம்சத்தை சந்து சந்தாக துண்டித்து தண்ணீரில் சற்றே கழுவி நெருப்பில் எரித்து விடுவார்களாம்.

பலிசெலுத்தி முடிந்தவுடன் நெருப்பெரிந்த தொட்டியி லுள்ள சாம்பல் அள்ளப்பட்டு அவை விவசாயிகளுக்கு விற்கப் படும். தங்கள் நிலங்களில் உழவு செய்து விதைப்புக்கு முன் இந்த சாம்பலைத் தூவினால் பாகாலின் கருணை தங்கள் நிலத்தின் மேல் இருக்குமென்றும், அந்த வருடம் நல்ல விளைச்சல் உண்டாகும் என்றும் அவர்கள் நினைத்தனர்.

தண்ணீர் தொட்டிகளிலுள்ள தண்ணீரும் விற்பனைக்குத் தான். இரத்தம் தோய்ந்த அந்த தண்ணீரை சிறிய மண் ஜாடிகளில் அடைத்து அதை புனிதத் தண்ணீர் என்று விற்றனர். அதை வாங்கிச் செல்பவர்கள் வியாதியஸ்தர்கள் மேல் இந்த தண்ணீரை பூசுவதன் மூலம் குணம் கிடைக்குமென்று நம்பினர்.

இவ்விதமாய் சாம்பலை விற்பதினாலும், சாக்கடையை விற்பதினாலும் கொள்ளை லாபம் சம்பாதித்து வந்தனர் அக்கால பாகால் பூசாரிகள்.

1908-ல் கர்மேலை ஆராய்ச்சி செய்தவர் D.G. லியான்ஸ். இவர் அக்கால உலோக ஆயுதங்களைப் பற்றி ஆராய்ந்தார்.

ஆராய்ச்சியில் பாகால் பூசாரிகள் பலியிட பயன்படுத்திய ஆயுதங்களில் பல கிடைத்துள்ளன.

இரும்பினால் செய்த கத்திகள், முக்கூர் ஈட்டிகள், கல்லினா லான சிறு கோடாரிகள் போன்றவை சற்று அச்சமூட்டக் கூடிய ஆயுதங்கள். இவைதான் நரபலிக்காக பயன்படுத்தப்பட்டன.

இவை பெரும்பாலும் பிரிட்டிஷ் மியூசியத்தில் இன்றளவும் காட்சிக்கு வைக்கப்பட்டுள்ளன.

கடற்கரையையொட்டி, கர்மேல் மலையின் அடிப் பகுதி யில் ஒரு நீண்ட குகை அமைந்துள்ளது.

இது துவக்கத்தில் குறுகியதாக ஆரம்பித்து உள்ளே நீள மாயும், பக்கவாட்டில் கிளைகளுமாகப் படர்ந்து போகிறது. குளிர்ச் சியும், ஈரப் பிசுபிசுப்புமான இந்தக் குகை மிகவும் இருளானதும்

கூட

இந்த குகை தான் ஆகாபிற்கு பயந்து எலியா தன்னை

மறைத்து கொண்ட இடம் என்று சொல்லுகிறார்கள்.

இன்று இந்தக் குகையின் வாசல் சற்று விரிவாக்கப்பட்டு மக்களின் காட்சிக்காக வைக்கப்பட்டுள்ளது.

யூதர்களும், கிறிஸ்தவர்களும், முஸ்லிம்களும் இதை புனித குகையாக கருதுகின்றனர். 13ம் நூற்றாண்டில் கண்டுபிடிக்கப்பட்ட இந்தக் குகை இன்று யூதர்களின் கையிலிருக்கிறது.

எலியாவின் காலத்திலிருந்தது போன்ற பயங்கரத் தோற்றம் இப்போது குகைக்கு இல்லை. என்னென்னவோ விஞ்ஞானம் பண்ணி குகையின் ஈரப் பிசுபிசுப்பை எடுத்துவிட்டனர். கற்களின் ஓரங்கள் சவரம் செய்யப்பட்டு சுவர்கள் பளபளவென்று இருக் கின்றன. நிறைய சர விளக்குகளையும், ஹோலோஜன் விளக்குக ளையும் கட்டி அமர்க்களம் பண்ணியிருக்கிறார்கள்.

எலியா என்ன, இன்று மாதவாடகைக்கு தந்தால் நாம் கூட தாராளமாய் இங்கு தங்கிக் கொள்ளலாம்.

யூதர்களின் கையிலிருந்தாலும் இதை நாம் பார்க்க புன் சிரிப்புடன் அனுமதி கிடைக்கிறது. தடையொன்றும் இல்லை.

கர்மேலில் பாகாலுக்கு பலிபீடம் கட்டும் முன்பிருந்தே இது இஸ்ரவேலர்களுக்கு புனித மலையாக கருதப்பட்டு வந்தது. சாமுவேலின் காலத்தில் கர்மேலில் ஒரு பெரிய பலிபீடம் தேவனுக் கென்று கட்டப்பட்டது. இங்கு ஜனங்கள் வந்து தேவனைத் தொழுதுகொள்ளவும், பலிசெலுத்தவும் செய்தனர்.

பின்னர், ஆகாபின் காலத்தில் நிறைய பலிபீடங்கள் கர்மே லில் கட்டப்பட்டன.

ஆகாபின் காலத்தில் கொடிய பஞ்சம் தேசம் முழுவதும் உண்டாயிற்று. விளைநிலங்கள் கருகிப்போயின. கொடிய வெட்டுக் கிளிகள் படை படையாய் வந்து மீதியாயிருந்த பயிர்களை மேய்ந்து போட்டன.

ஜனங்களின் துணிகளிலும், கடலிலும் தவிர வேறொன்றி

லும் பச்சை நிறமென்பதே இல்லாமல் போயிற்று.

இவையாவும், அவர்கள் தேவனுக்கு விரோதமாக பாவம் செய்ததினாலேயே உண்டாயிற்று. ஆனால், பாகாலின் பூசாரிகள் கதையை வேறு மாதிரி திருப்

பினார்கள். கர்மேல் வறண்டு போனதற்கும் பஞ்சம் உண்டானதற்

கும் தேவனுடைய தீர்க்கதரிசிகள் பெருகியிருப்பதும். கர்மேலில்

யாவேயின் பலிபீடம் இருப்பதுமேயென்று ஆகாபிடம் கூறத்துவங்

கினர். இதனால்தான் விவசாயக் கடவுளான பாகால் கோபம்

கொண்டு தேசத்தில் தன் தங்க ஏரைக் கொண்டு உழவு செய்ய

வில்லை என்று யேசபேலிடமும் கூறினார்கள்.

இதற்கு பரிகாரமாக மூன்று காரியங்கள் கூறப்பட்டது.

முதலாவது கர்மேலில் உள்ள யெகோவாவின் பலிபீடம் தகர்க்கப்பட வேண்டும். இரண்டாவது யெகோவாவின் ஊழியர் கள் கொல்லப்பட வேண்டும். மூன்றாவது நிறைய பலிபீடங்கள் கர்மேலில் பாகாலுக்காக கட்டப்பட வேண்டும்.

இம் மூன்று காரியங்களும் யேசபேலினால் நிறைவேற்றப் பட்டன.

கர்மேலின் தேவபீடம் இடிக்கப்பட்டது. யெகோவாவின் ஊழியர்கள் தேடித்தேடி கொல்லப்பட்டனர். பலர் சிதறியோடி ஒளிந்து கொண்டார்கள். (1 இராஜா 19 : 18) புதிய பலிபீடங்கள் பாகாலுக்காக கட்டப்பட்டன. பாகாலின் பூசாரிகள் கர்மேலில் நுழைந்தனர்.

அப்படியும் மழை வராமல் அப்புறம் நடந்த கதை நீங்கள் அறிந்ததே (1 இராஜா 18ம் அதிகாரம் வாசிக்கவும்)

பாகாலின் பூசாரிகளுக்கு முன்பும், ஜனங்களுக்கு முன்பும் தேவனுடைய வல்லமையை நிரூபித்துக் காண்பிக்கு முன் எலியா இடிந்து கிடந்த பலிபீடத்தை செப்பனிட்டார் என்று 1 இராஜா 18:30ல் வாசிக்கிறோமே அந்த பலிபீடம் இருந்த இடம் இன்றும் இருக்கிறது. அதை இன்று ‘அக்கினிபீடம்' என்று சொல்கிறார்கள். இதன் அருகிலேயே ஒரு கன்னியாஸ்திரீகளின் மடம் கட்டப் பட்டுள்ளது. இதற்கு பரி. ஏலியஸ் மடம் என்று பெயர்.

ஏலியஸ் வேறுயாருமல்ல சாட்சாத் எலியாதான்!

யேசபேலின் யோசனைப்படி ஏராளமான பாகாலின் பலி பீடங்கள் கட்டப்பட்டாலும் அவற்றில் ஒன்று கூட இன்று இல்லை. எல்லாம் மண்மூடி, ஆழங்களுக்குள் போய்விட்டன.

எலியா செப்பனிட்ட தேவனுடைய பீடமோ இன்றளவும் இருக்கிறது.

எலியாவின் காலத்திற்குப்பின் மீண்டும் இஸ்ரவேலர் களுக்கு புனித மலையாக காணப்பட்டது கர்மேல்.

கர்மேல் மலையைப் பற்றியும், அதின் சரித்திர நிகழ்வுகள் பற்றியும் அமர்னாவின் குறிப்புகளில் நிறைய காணப்படுகின்றன.

கர்மேலில் இருக்கும் மலைக்குகைகளிலும், இடுக்கு களிலும் பல இஸ்ரேலிய புரட்சியாளர்கள் மக்கபேயின் காலத் திலும், பல சிறையிருப்பின் காலத்திலும் ஒளிந்திருந்ததற்கான ஆதாரங்கள் கிடைத்துள்ளன.

ஆழங்கள் சொல்லும் சாட்சி

மேற்கு பகுதியிலிருந்த குகைகளில் சில கற்சாடிகள் கண்டு பிடிக்கப்பட்டன. அவற்றுள் எதிரிகளுக்கு மறைவாக ஒளிந்திருந்த யூதர்கள் பயன்படுத்திய வேதாகமச் சுருள்களும் கண்டுபிடிக்கப் பட்டுள்ளன.

வெகு அழகும், மனோரம்மியமான காட்சிகளும் உடைய மலை கர்மேல், அக்கால மக்களை மட்டுமல்ல, இக்கால மக்களையும் வெகுவாய் இது கவர்ந்துள்ளது என்றால் மிகையாகது.

இஸ்ரேல் போனால் மறக்காமல் கர்மேல் பக்கம் ஒரு நடை போய்வாருங்கள்.

மூலம்: ஆழங்கள் சொல்லும் சாட்சிகள்
ஆசிரியர்: சகோ.வின்சென்ட் செல்வகேமார்

